Blaze7451/Wiki-th-20250601 huggingface dataset:
บัวเขียว รังคสิริ

คุณหญิง บัวเขียว รังคสิริ (27 กุมภาพันธ์ พ.ศ. 2456 – 4 ตุลาคม พ.ศ. 2531) อดีตสมาชิกสภาผู้แทนราษฎรจังหวัดแพร่ 2 สมัย

**ประวัติ**
คุณหญิงบัวเขียว รังคสิริ เกิดเมื่อวันที่ 27 กุมภาพันธ์ พ.ศ. 2456 ที่อำเภอลอง จังหวัดแพร่ เป็นธิดาของรองอำมาตย์ตรีเผือก (พ่อเจ้าเผือก ไชยประวัติ) และเจ้าแม่สุคันธา ไชยประวัติ (สกุลเดิม แสนศิริพันธุ์ ธิดาพระวิไชยราชา (เจ้าหนานขัติ แสนศิริพันธุ์) พระวิไชยราชานครแพร่) เป็นหลานน้าของเจ้าวงศ์ แสนศิริพันธุ์ สมาชิกสภาผู้แทนราษฎรจังหวัดแพร่คนแรก สมรสกับนายสถิตย์ รังคสิริ มีบุตรชาย 2 คน คือ นายแพทย์สุขุม รังคสิริ และ นายดุสิต รังคสิริ 

**การศึกษา**
คุณหญิงบัวเขียวจบการศึกษาชั้นมัธยมปีที่ 8 จากโรงเรียนฝึกหัดครูเพชรบุรีวิทยาลงกรณ์ เมื่อ พ.ศ. 2475 และสอบได้วิชาครูมัธยม (ป.ม.) เมื่อ พ.ศ. 2478 ต่อมา ได้รับปริญญาศึกษาศาสตร์บัณฑิต กิตติมศักดิ์ สาขาวิชาการบริหารการศึกษาจากมหาวิทยาลัยเชียงใหม่

**การทำงาน**
คุณหญิงบัวเขียว เริ่มรับราชการครู ในตำแหน่งครูจัตวาโรงเรียนสตรีประจำจังหวัดแพร่ เมื่อ พ.ศ. 2476 ต่อมาได้เป็นผู้ช่วยครูใหญ่โท โรงเรียนเฉลิมขวัญสตรี จังหวัดพิษณุโลก จนกระทั่งได้เป็นครูใหญ่หรือผู้อำนวยการโรงเรียนนารีรัตน์จังหวัดแพร่ จนกระทั่งเกษียณอายุราชการ เมื่อ พ.ศ. 2517

**งานการเมือง**
คุณหญิงบัวเขียว ลงเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคสังคมชาตินิยม และได้รับเลือกติดต่อกันรวม 2 ครั้ง ต่อมาได้เป็นสมาชิกสภานิติบัญญัติแห่งชาติ ใน พ.ศ. 2520

**สมาชิกสภาผู้แทนราษฎร**
คุณหญิงบัวเขียว รังคสิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดแพร่ สังกัดพรรคสังคมชาตินิยม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดแพร่ สังกัดพรรคชาติไทย

**ถึงแก่อนิจกรรม**
คุณหญิงถึงแก่อนิจกรรมเมื่อ วันที่ 4 ตุลาคม พ.ศ. 2531 รวมอายุ 75 ปี มีพิธีพระราชทานเพลิงศพเมื่อวันที่ 21 มกราคม พ.ศ. 2532 ณ สุสานประตูมาร ตำบลในเวียง อำเภอเมืองแพร่ จังหวัดแพร่

**เครื่องราชอิสริยาภรณ์**

**ลำดับสาแหรก**

**อ้างอิง**
หมวดหมู่:นักการเมืองจากจังหวัดแพร่
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
หมวดหมู่:คุณหญิง
หมวดหมู่:ครูชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดแพร่
หมวดหมู่:สมาชิกสภานิติบัญญัติแห่งชาติ
หมวดหมู่:พรรคสังคมชาตินิยม
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนนารีรัตน์จังหวัดแพร่
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:บุคคลจากโรงเรียนเฉลิมขวัญสตรี
หมวดหมู่:ผู้ได้รับปริญญากิตติมศักดิ์จากมหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
ไดโลโฟซอรัส

ไดโลโฟซอรัส (Dilophosaurus) หงอนของมันจะมีเฉเพาะตัวผู้เท่านั้น สันนิษฐานว่ามีไว้อวดตัวเมียเวลาผสมพันธุ์คล้ายกับของสัตว์ปีกในปัจจุบัน ชื่อของมันมีความหมายว่ากิ้งก่ามีหงอน พบที่ทวีปอเมริกาเหนือ อาศัยอยู่ในยุคจูราสสิคตอนต้นเมื่อประมาณ 208 ล้านปีก่อน ยาวประมาณ 6-7 เมตร มันมีฟันหน้าอันแหลมคมที่นักบรรพชีวินวิทยาเชื่อว่ามีไว้สำหรับฉีกเนื้อมากกว่าการขย้ำหรือขบกัดเพราะมีกระโหลกที่ค่อนข้างจะเปราะบาง 
ไดโลโฟซอรัส เป็นที่รู้จักของบุคคลทั่วไปจากการปรากฏตัวใน ภาพยนตร์เรื่อง จูราสสิค พาร์ค โดยภายในภาพยนตร์ได้มีการแสดงว่า ไดโลโฟซอรัส สามารถกางแผงคอและ สามารถพ่นพิษออกจากปากได้ คล้ายงูเห่าพ่นพิษที่พบในทวีปเอเชียและแอฟริกา แต่เป็นเพียงเพื่อการเพิ่มอรรถรสในการชมเท่านั้น ซึ่งในความเป็นจริงแล้ว ยังไม่มีข้อมูลยืนยันว่า ไดโลโฟซอรัสสามารถพ่นพิษหรือกางแผงคอได้
ภายหลังมีการพิสูจน์ทางวิทยาศาสตร์ว่าแพงคอนั้นไม่มีอยู่จริงตามซากดึกดำบรรพ์
ใน วันที่ 8 กรกฎาคม ปี 2020 จากการศึกษาล่าสุดโดยนักบรรพชีวินวิทยา อดัม มาร์ช ได้นำตัวอย่างซากดึกดำบรรพ์โครงกระดูกที่สมบูรณ์ที่สุดของไดโลโฟซอรัส 3 โครง และโครงกระดูกชุดใหม่ของไดโลโฟซอรัสจำนวน 2 โครง มาศึกษา หนึ่งในลักษณะสำคัญที่พบคือรูปร่างของหงอนด้านบนกะโหลกของไดโลโฟซอรัส จากการศึกษาโดยละเอียดครั้งใหม่ แผ่นหงอนกลับแสดงลักษณะเป็นโพรงคล้ายรวงผึ้ง จึงสามารถอนุมานได้ว่าหงอนของไดโลโฟซอรัสอาจประกอบด้วยถุงลมที่ช่วมลดน้ำหนักของกะโหลกคล้ายกับหงอนของนกปัจจุบันอย่างนกแคสโซแวรี และนกเงือก ทำให้มันอาจมีหงอนที่หนาและเต็มไปด้วยเนื้อเยื่อ แตกต่างจากภาพลักษณ์เดิมที่เคยมีหงอนเป็นแผ่นกระดูกบาง นอกจากนี้ในโครงกระดูกของไดโลโฟซอรัสโครงใหม่ยังพบกระดูกหุ้มสมอง(braincase)ชิ้นใหม่เพิ่มเติม ซึ่งถุงลมนี้ได้กระจายตัวตั้งแต่หงอนไปจนถึงส่วนกระดูกหุ้มสมองอีกด้วย ซึ่งทำให้หงอนของไดโลโฟซอรัส นอกจากมีไว้ใช้โอ้อวดเพื่อความสวยงามแล้ว ยังสามารถใช้ลดน้ำหนักและเป็นแหล่งกักเก็บถุงลมอีกเช่นกัน
โครงกระดูกชุดใหม่ประกอบด้วยขาหลังที่สมบูรณ์ กระดูกหุ้มสมอง และกระดูกเชิงกราน การค้นพบกะโหลกเพิ่มเติมได้ทำให้เกิดการศึกษาใหม่ และพบว่าไดโลโฟซอรัสมีกล้ามเนื้อกรามที่แข็งแรง ทำให้มีแรงกัดมาก แตกต่างจากที่เคยสันนิษฐานไว้ว่าเป็นไดโนเสาร์ที่มีแรงกัดอ่อน ดังนั้น ด้วยลักษณะนี้ จึงทำให้ไดโลโฟซอรัส จัดเป็นนักล่าขนาดใหญ่จากต้นยุคจูราสสิกที่มีประสิทธิภาพสูง โดยมีทั้งรูปร่างที่ปราดเปรียว ว่องไว เพราะมีโครงกระดูกที่เบา และยังมีแรงกัดที่สูง และด้วยโครงสร้างที่เบา ทำให้สามารถเพิ่มขนาดได้มากยิ่งขึ้น
ลักษณะทางกายวิภาคของไดโลโฟซอรัส คือกุญแจสู่การวิวัฒนาการของไดโนเสาร์เทอโรพอด และได้เป็นหลักฐานชิ้นสำคัญให้เราได้ทราบถึงวิวัฒนาการของไดโนเสาร์นักล่าในช่วงต้นยุคจูราสสิก ที่สามารถเพิ่มขนาดจนมีขนาดใหญ่ได้ในเวลาอันสั้น

**แหล่งข้อมูลอื่น**
 Dilophosaur intro- errors in Jurassic Park date=2007-12-19 
หมวดหมู่:ไดโนเสาร์ในยุคจูแรสซิก
แกรนด์ฟังก์เรลโรด

แกรนด์ฟังก์เรลโรด (Grand Funk Railroad หรือ Grand Funk) เป็นวงร็อกอเมริกา ได้รับความนิยมอย่างสูงระหว่างคริสต์ทศวรรษ 1970 แกรนด์ฟังก์เรลโรดมียอดขายมากกว่า 25 ล้านชุด ได้รับ 4 แผ่นเสียงทองคำในระหว่างปี 1970 ถือเป็นวงอเมริกันที่ทำยอดได้มากที่สุด สมาชิกวงปัจจุบันของแกรนด์ฟังก์เรลโรด ใช้ชื่อเล่นว่า "ดิอเมริกันแบนด์" ที่นำมาจากเพลงดังในปี 1973 ของวง "We're an American Band" 
แกรนด์ฟังก์เรลโรดมีซิงเกิลอันดับ 1 อยู่ 2 ซิงเกิล คือ"We're an American Band" (จากอัลบั้ม We're An American Band) และ "The Loco-Motion" (จากอัลบั้ม Shinin' On เพลงเขียนโดยแคโรล คิงและเจอร์รี กอฟฟิน เป็นเพลงเก่าของลิตเทิลอีวา) อัลบั้ม We're an American Band นอกจากนั้น ยังมีเพลงฮิต อีกมากมาย อาทิ Bad Time

**อ้างอิง**
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2511
เดอะโลโค-โมชัน

"เดอะโลโค-โมชัน" (The Loco-Motion) เป็นเพลงป็อปในปี 1962 เขียนโดยนักเขียนชาวอเมริกัน เจอร์รี กอฟฟินและแคโรล คิง เพลงนี้ติดชาร์ตในอเมริกาท็อป 5 ถึง 3 ครั้ง ในต่างทศวรรษกัน เริ่มจากลิตเทิลอีวาในระหว่างปี 1962 (อันดับ 1) แกรนด์ฟังก์เรลโรดในปี 1974 (อันดับ 1) และไคลี มิโนกในปี 1988 (อันดับ 3)
เพลงได้รับความนิยมและคงเป็นตัวอย่างของเพลงประเภทเต้นรำ ที่เนื้อเพลงอธิบายถึงการเต้นรำเองด้วย "เดอะโลโค-โมชัน" ติดอันดับ 350 ของการจัดอันดับในนิตยสารโรลลิงสโตนให้หัวข้อ 500 เพลงที่ยอดเยี่ยมที่สุดตลอดกาล

**อ้างอิง**
หมวดหมู่:ซิงเกิลในปี พ.ศ. 2505
หมวดหมู่:ซิงเกิลในปี พ.ศ. 2517
หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2531
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของไคลี มิโนก
หมวดหมู่:เพลงของแกรนด์ฟังก์เรลโรด
หมวดหมู่:เพลงของลิตเทิลอีวา
มาเมนชีซอรัส

มาเมนชีซอรัส (italic=yes) เป็นไดโนเสาร์กินพืชที่คอยาวที่สุด ซึ่งเป็นความสูงครึ่งหนึ่งของความสูงทั้งหมด  สปีชีส์ส่วนใหญ่อาศัยบนโลกในช่วง 145 - 150 ล้านปีมาแล้ว ในช่วง Tithonian ช่วงปลายของยุคจูแรสซิกไม่แน่ใจว่าสปีชีส์ทั้งหมดที่ได้รับมอบหมายให้มาเมนชิซอรัสควรอยู่ในสกุล  มาเมนชิซอรัสบางสปีชีส์นั้นเกือบจะรู้จักหมดสิ้นแล้ว และบางชนิดก็แยกไม่ออก  สายพันธุ์นี้มีขนาดแตกต่างกันไปและมีลักษณะเฉพาะของกะโหลกศีรษะและโครงกระดูก แต่มีลักษณะเฉพาะของซอโรพอดทั่วไป  เหมือนร่างใหญ่มีหางยาวและมีสี่ขา  อย่างไรก็ตาม คุณลักษณะที่โดดเด่นที่สุดของมาเมนชิซอริดคือคอที่ยาวเป็นพิเศษ โดยเข้าใกล้ครึ่งหนึ่งของความยาวลำตัว  คอที่สมบูรณ์นั้นรู้จักกันใน M. youngi และ M. hochuanensis ซึ่งประกอบด้วยกระดูกสันหลัง 18 และ 19 อันตามลำดับ  กระดูกสันหลังส่วนคอ Mamenchisaurus นั้นถูกยืดออก สร้างขึ้นอย่างเบา และมีพลังลมสูง  กระดูกสันหลังส่วนคอหลังและกระดูกสันหลังส่วนหน้าจะแยกออกเป็นสองส่วน  ไหล่ของพวกเขาค่อนข้างสูงกว่าสะโพก  สายพันธุ์ต่างๆ มีความยาวแตกต่างกันไป ตั้งแต่ประมาณ 15 เมตร (49 ฟุต) จนถึงอย่างน้อย 26 เมตร (85 ฟุต) และอาจสูงถึง 35 เมตร (115 ฟุต) ขึ้นอยู่กับกระดูกสันหลังสองข้อที่ไม่ได้อธิบาย

**อ้างอิง**
หมวดหมู่:ไดโนเสาร์ในยุคจูแรสซิก
หมวดหมู่:ยุคจูแรสซิก
เวก้า (สตรีทไฟเตอร์)

เวก้า (ベガ; Vega) หรือที่รู้จักในเวอร์ชันยุโรปและอเมริกาในชื่อ เอ็ม.ไบสัน (M.Bison) เป็นตัวละครจากเกมสตรีทไฟท์เตอร์ มีท่าไม้ตายคือ ไซโคครัชเชอร์, ดับเบิลนีเพรส มีท่าไม้ตายซูเปอร์คอมโบคือ นีเพลสไนท์แมร์ และมีท่าไม้ตายอุลตราคอมโบคือ ไนท์แมร์บูสเตอร์ และไซโคพันนิชเชอร์ โดยชื่อของ "เวก้า" ได้มาจากชื่อดาว Vega ซึ่งเป็นดาวฤกษ์ดวงที่ใหญ่ที่สุดในกลุ่มดาววัว ซึ่งเป็นกลุ่มดาวประจำราศีพฤษภ 
แต่หากมองถึงกรณีตัวละครชื่อ M.Bison ที่ออกแบบคาแรคเตอร์ใกล้เคียงกับ Mike Tyson (ภายหลังเปลี่ยนชื่อ เพราะอาจถูกฟ้องร้องเมื่อนำเกมส์ไปจำหน่ายในประเทศสหรัฐ) จึงเกิดสมมุติฐานอีกอย่างว่า ที่มาของชื่อ เวก้า อาจมาจากชื่อ "เสวก" (ญี่ปุ่น: サベガ; ราชบัณฑิตยสภา: se-wok, se-wa-ka-) ในภาษาไทย
ในซีรีส์สตรีทไฟท์เตอร์ เขาคือผู้มาจากประเทศไทย และให้เสียงพากย์ในเวอร์ชันภาษาญี่ปุ่น โดยอดีตนายตำรวจชื่อโนริโอะ วากาโมโตะ

**ประวัติตามท้องเรื่อง**
เวก้าเป็นผู้ก่อตั้งและเป็นผู้นำขององค์กรชาโดลู โดยมีสมาชิกสำคัญในองค์กร ได้แก่ เอ็ม.ไบสัน, บัลร็อก และสกัด ทั้งนี้ เวก้าเป็นนักสู้ผู้มีพลังไซโคคิเนติกแฝง และมีศัตรูคู่อาฆาตได้แก่ ชุนลี ที่ต้องการล้างแค้นให้พ่อ, ไกล์ ที่ต้องการล้างแค้นให้กับแนชผู้เป็นเพื่อนรัก และโรส ผู้มีพลังโซลพาวเวอร์เป็นคู่ปรับคนสำคัญ

**แนวคิดและการออกแบบ**
ในสหรัฐอเมริกาและยุโรป "เวก้า" ได้ถูกเปลี่ยนชื่อเป็น "เอ็ม.ไบสัน" แทน เนื่องจากทางแคปคอมซึ่งเป็นบริษัทผลิตเกมสาขาตะวันตกไม่ต้องการให้ชื่อของ เอ็ม.ไบสัน (หนึ่งในวายร้ายของเกมที่เป็นนักมวยสากล) ไปพ้องกับชื่อของ "ไมค์ ไทสัน" เนื่องด้วยเหตุผลด้านลิขสิทธิ์
ทั้งนี้ หน้าหมวกของเวก้าเดิมเป็นรูปดาว ก่อนที่จะเปลี่ยนมาเป็นรูปหัวกะโหลกมีปีก
ทางผู้ออกแบบเกมสตรีทไฟท์เตอร์ ได้เผยถึงการสร้างตัวละคร และฉากวัดพระแก้ว กรุงเทพมหานคร เนื่องด้วยทีมงานพัฒนาเกมสมัยนั้น มีความชื่นชอบและหลงใหลในประเทศไทย

**การตอบรับ**
นับตั้งแต่ตัวละครดังกล่าวปรากฏในเกมสตรีทไฟท์เตอร์ II เวก้าก็ได้รับการตอบรับในเชิงบวกโดยส่วนใหญ่ เว็บไซต์ไอจีเอ็นได้จัดอันดับให้อยู่ใน "25 สุดยอดตัวละครสตรีทไฟท์เตอร์" โดยยกย่องในบทดาวร้ายที่ไม่ได้พึ่งฝีมือสมุนของเขาเพียงอย่างเดียว

**อ้างอิง**
 publisher=Dempa Publications, Inc.

**แหล่งข้อมูลอื่น**
  ข้อมูลเกี่ยวกับ"เวก้า" -  เว็บไซต์บริษัทแคปคอมผู้ผลิตเกมสตรีทไฟท์เตอร์ 
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวไทยในวิดีโอเกม
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครที่เป็นนักมวยไทยเลิศฤทธิ์
หมวดหมู่:ตัวละครวิดีโอเกมที่สามารถเทเลพอร์ต
หมวดหมู่:ตัวละครวิดีโอเกมที่มีพลังจิต
หมวดหมู่:ตัวละครที่เป็นนายพล
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครที่เป็นอาชญากรชาวไทย
หมวดหมู่:บอสวิดีโอเกม
หมวดหมู่:ตัวละครชายในวิดีโอเกม
พระเจ้ากีรู

พระเจ้ากีรู (Giru) กษัตริย์องค์ที่ 3 แห่ง อาณาจักรแพ็กเจ หนึ่งใน สามก๊กแห่งเกาหลี ทรงครองราชย์ระหว่าง ค.ศ. 77-128
พระเจ้ากีรู เป็นพระโอรสองค์โตใน พระเจ้าดารู เมื่อพระบิดาสวรรคตในปี ค.ศ.77 พระองค์จึงขึ้นครองราชย์สืบต่อมา ในรัชสมัยของพระองค์ อาณาจักรชิลลา ได้ยกทัพมาทำสงครามกับ อาณาจักรแพ็กเจ แต่ก็ได้ทำสนธิสัญญาสงบศึกในปี ค.ศ.105 แต่ต่อมากองทัพ อาณาจักรชิลลา ในสมัย พระเจ้าจีมา ก็ได้ยกทัพมาอีก พระเจ้ากีรูจึงขอความช่วยเหลือจาก ผู้นำของ เผ่ามัลกัล และต่อมา เผ่ามัลกัล และ อาณาจักรแพ็กเจ ก็สามารถขับไล่กองทัพ อาณาจักรชิลลา ออกไปได้ 

**พงศาวลี**
en:Giru of Baekje
หมวดหมู่:ราชวงศ์แพ็กเจ
นราธิวาสราชนครินทร์

นราธิวาสราชนครินทร์ อาจหมายถึง- สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์- มหาวิทยาลัยนราธิวาสราชนครินทร์ อำเภอเมืองนราธิวาส จังหวัดนราธิวาส
** โรงพยาบาลกัลยาณิวัฒนาการุณย์ โรงพยาบาลแห่งคณะแพทยศาสตร์มหาวิทยาลัยดังกล่าว- โรงพยาบาลนราธิวาสราชนครินทร์- ถนนนราธิวาสราชนครินทร์ ถนนในท้องที่เขตบางรัก เขตสาทร และเขตยานนาวา กรุงเทพมหานคร - ค่ายกรมหลวงนราธิวาสราชนครินทร์ อำเภอเจาะไอร้อง จังหวัดนราธิวาส

**ดูเพิ่ม**
 นราธิวาส (แก้ความกำกวม)
อุนเอสตาเตอีตาเลียนา

"Un'estate italiana" เป็นเพลงในปี 1990 ของศิลปินอิตาลี Edoardo Bennato และ Gianna Nannini หรือเป็นเพลงที่รู้จักดีอีกชื่อว่า "Notti magiche" ประพันธ์โดยจอร์โจ มอโรเดร์ สำหรับเป็นเพลงธีมในการแข่งขันฟุตบอลโลกในปี 1990 ที่ประเทศอิตาลี เพลงนี้ประสบความสำเร็จบนชาร์ตอันดับเพลงในหลายประเทศในยุโรป

**ที่มาและการออกจำหน่าย**
เพลงมีชื่อดั้งเดิมว่า "To Be Number One" เขียนเนื้อเพลงโดยทอม วิตล็อก ภายใต้ชื่อโครงการผลิตของจอร์จิโอ โมโรเดอร์ สำหรับการออกในอิตาลีแล้ว โมโรโดได้ให้ Gianna Nannini และ Edoardo Bennato มาช่วยเขียนเนื้อเพลงใหม่ เพลงนี้ติดอันดับ 1 ในอิตาลีและสวิตเซอร์แลนด์
ในช่วงมกราคมถึงกันยายน 1990 เพลงนี้ถือเป็นเพลงที่มียอดขายมากที่สุดในอิตาลี เพลงนี้เปิดตัวครั้งแรกในมิลานในเดือนธันวาคม ค.ศ. 1989 จากนั้นก็ได้แสดงสดในพิธีเปิดฟุตบอลโลกที่จัดขึ้นวันที่ 8 มิถุนายน ค.ศ. 1990 ที่มิลานในนัดการเจอกันระหว่างอาร์เจนตินาและคาเมรูน

**รายชื่อเพลง**
 7" single
# "Un'estate italiana" – 4:07
# "Un'estate italiana" (karaoke version) – 4:07
 12" maxi
# "Un'estate italiana" (stadium version) – 4:50
# "Un'estate italiana" (7" version) – 4:07
# "Un'estate italiana" (karaoke version) – 4:07
 CD maxi
# "Un'estate italiana" (stadium version) – 4:50
# "Un'estate italiana" (single version) – 4:07
# "Un'estate italiana" (karaoke version) – 4:07

**การยืนยันยอดขาย**

**อันดับเพลง**

**อ้างอิง**
หมวดหมู่:ซิงเกิลในปี พ.ศ. 2533
หมวดหมู่:เพลงประกอบฟุตบอลโลกอย่างเป็นทางการ
หมวดหมู่:ฟุตบอลโลก 1990
ซีซีทีวี-อาหรับ

ซีจีทีเอ็น-อาหรับ (中国中央电视台阿拉伯语国际频道;  الصين الوسطى قناة تلفزيونية عربية; ชื่อย่อ CGTM-العربية) เป็นสถานีโทรทัศน์ซีซีทีวี ภาษาอาหรับ ออกอากาศแก่คนทั่วโลกที่รับรู้ภาษาอาหรับ ออกอากาศครั้งแรกเมื่อวันที่ 25 กรกฎาคม พ.ศ. 2552สงวนที่ตั้งเพราะต้องการแย่งผู้ชมช่องรายการจากช่องขนาดใหญ่อย่างอัลญาซีรา

**รายการที่น่าสนใจ**
 Dialogue- Talking About China- Documentaries

**แหล่งข้อมูลอื่น**
 ซีซีทีวี-อาหรับ http://arabic.cctv.com 
อ
พระเจ้าแกรู

พระเจ้าแกรู (Gaeru) (ค.ศ. 128-ค.ศ. 166) กษัตริย์องค์ที่ 4 แห่ง อาณาจักรแพ็กเจ หนึ่งใน สามก๊กแห่งเกาหลี  ครองราชย์ระหว่างค.ศ. 128-166
พระเจ้าแกรูพระราชโอรสองค์โตใน พระเจ้ากีรู เมื่อพระราชบิดาสวรรคตในปี ค.ศ. 128 (พ.ศ. 674) พระองค์จึงขึ้นครองราชย์สืบต่อมาในปี ค.ศ. 132 ได้ย้ายเมืองหลวงจาก เมืองวิเรซอง ซึ่งไม่เหมาะสมเพราะถูกโจมตีบ่อยครั้งมาที่บริเวณภูเขาพุกฮันชื่อเมืองแห่งใหม่ว่า เมืองโกยาง นับตั้งแต่ อาณาจักรแพ็กเจ แยกออกมาจาก อาณาจักรโคกูรยอ ก็ถูกอาณาจักรอื่นรุกรานอยู่เสมอจนในสมัย พระเจ้าโชโก ก็ได้สร้างป้อมปราการและค่ายทหารขึ้นทางเหนือของอาณาจักรอย่างไรก็ตาม ในปี ค.ศ. 165 อาณาจักรชิลลา ได้ส่งทูตมาผูกมิตรกับ อาณาจักรแพ็กเจ แต่ก็ไม่เป็นผลสำเร็จเพราะ อาณาจักรแพ็กเจ ไม่อยากจะผูกมิตรกับ อาณาจักรชิลลา และในภายหลัง อาณาจักรชิลลา ในสมัย พระเจ้าอะดัลลา ได้ส่งทูตมาอีกแต่ก็ไม่เป็นผลสำเร็จต่อมา อาณาจักรชิลลา ได้เข้าโจมตี อาณาจักรแพ็กเจ ครั้งรุนแรงสามารถขยายอาณาเขตมาจนถึงภูเขาโซแบก
หนังสือซัมกุก ยูซา กล่าวว่า สมัยพระเจ้าแกรูนั้นมีพระโอรส 2 พระองค์ พระโอรสองค์โตคือ พระเจ้าโชโก และพระโอรสองค์รองคือ พระเจ้าโกอี

**พงศาวลี**
หมวดหมู่:ราชวงศ์แพ็กเจ
ฮุสเกอร์ดุ

ฮุสเกอร์ดุ (Hüsker Dü) เป็นวงอัลเทอร์เนทีฟร็อกอเมริกันก่อตั้งวงใน เมืองมินนีแอโพลิส มินีโซต้า จาก สหรัฐอเมริกา ก่อตั้งวงในปี 1979 ในมินนีแอโพลิส โดย  Bob Mould (ร้องนำและกีตาร์) Greg Norton (เบส), และ Grant Hart (กลอง) ถือเป็นวงอัลเทอร์เนทีฟร็อกวงแรกที่ได้เซ็นสัญญากับค่ายใหญ่ อย่าง วอร์เนอร์มิวสิกกรุ๊ป 

**ผลงาน**

**อัลบั้ม**
 Everything Falls Apart (1982) - Metal Circus (1983) - Zen Arcade (1984) - New Day Rising (1985) - Flip Your Wig (1985) - Candy Apple Grey (1986) - Warehouse: Songs and Stories (1987) 

**ซิงเกิล**
 1981 "Statues"- 1982 "In A Free Land" - 1984 "Eight Miles High"  - 1984 "Celebrated Summer"  - 1985 "Makes No Sense At All" - 1986 "Sorry Somehow"  - 1986 "Don't Want To Know If You Are Lonely" - 1987 "Could You Be The One?"  - 1987 "She's A Woman (And Now He Is A Man)" - 1987 "Ice Cold Ice"

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2522
พระเจ้าโชโก

พระเจ้าโชโก (Chogo) (ค.ศ.166-ค.ศ. 214) กษัตริย์องค์ที่ 5 แห่งอาณาจักรแพ็กเจหนึ่งในสามก๊กแห่งเกาหลี ครองราชย์ระหว่างค.ศ. 166-214
พระเจ้าโชโกพระราชโอรสองค์โตในพระเจ้าแกรู มีพระอนุชาคือ พระเจ้าโกอี ในรัชสมัยของพระเจ้าโชโก อาณาจักรแพ็กเจเริ่มมีความแข็งแกร่งมากขึ้น อาณาจักรแพ็กเจมีความสัมพันธ์ที่ไม่ดีกับอาณาจักรชิลลามาโดยตลอดหลังจากพระเจ้าแกรูสวรรคต อาณาจักรชิลลาก็เริ่มบุกโจมตีอาณาจักรแพ็กเจอีกครั้งแต่ในรัชสมัยพระเจ้าโชโกนั้นสามารถป้องกันอาณาจักรได้อย่างดีทูตของอาณาจักรชิลลาชื่อ กิลซอนที่เคยมาเจริญสัมพันธไมตรีกับอาณาจักรแพ็กเจนั้นได้ทรยศต่ออาณาจักรชิลลามาเข้าข้างอาณาจักรแพ็กเจ ในสมัยที่พระเจ้าโชโกขึ้นครองบัลลังก์
ในอดีตอาณาจักรแพ็กเจได้ถูกโจมตีบ่อยครั้งโดยอาณาจักรชิลลา และในปีค.ศ.167 สมัยพระเจ้าโชโกอาณาจักรชิลลาได้โจมตีอาณาจักรแพ็กเจสามารถยึดป้อมปราการได้จำนวนมาก แต่พระเจ้าโชโกสามารถขับไล่กองทัพอาณาจักรชิลลาออกไปได้
พระเจ้าโชโกได้ใช้ยุทธวิธีทางทหารในการขับไล่กองทัพชิลลา และสามารถยึดป้อมปราการของอาณาจักรชิลลาได้หลายแห่ง ใน ค.ศ.204 พระเจ้าโชโกได้ทำลายได้ทำลายป้อมโยชา ป้อมช็อกฮย็อนและซาโกของอาณาจักรชิลลา และได้จับเชลยศึกชาวชิลลาจำนวนมากกลับมาอาณาจักรแพ็กเจด้วย
ในค.ศ.210 พระเจ้าโชโกได้ทำสงครามกับอาณาจักรชิลลาและสามารถยึดดินแดนบริเวณภูเขาโซแบกที่ถูกยึดไปในสมัยพระเจ้าแกรูกลับมาได้สำเร็จ
ในค.ศ.214 พระเจ้าโชโกได้ใช้ทหารจำนวน 1000 คน ไปยึดป้อมซอกมันของเผ่าโมเฮ แต่เผ่าโมเฮได้โจมตีตอบโต้และบุกทางเหนือของอาณาจักรแพ็กเจ ใน เดือนกรกฎาคม ค.ศ. 214 อาณาจักรชิลลาได้บุกอาณาจักรแพ็กเจและยึดป้อมซาฮย็อนของอาณาจักรแพ็กเจได้

**พงศาวลี**
หมวดหมู่:ราชวงศ์แพ็กเจ
เวอริทัส

เทพีเวอริทัสหน้าตึกศาลฎีกาของแคนาดา
เทพีเวอริทัส (Veritas) เป็นเทพีในตำนานเทพเจ้าโรมันที่เทียบเท่ากับเทพีอเลเธีย (Aletheia) ในตำนานเทพเจ้ากรีก เทพีเวอริทัสเป็นเทพีแห่งความสัตย์ 
เวอริทัสเป็นลูกสาวของเทพแซทเทิร์นและเป็นแม่ของเทพีเวอร์ชู กล่าวกันว่าเวอริทัสซ่อนตัวอยู่ก้นบ่อน้ำศักดิ์สิทธิ์ (holy well) เพราะเป็นผู้ที่ชอบเก็บตัว ภาพที่ปรากฏมักจะเป็นสตรีพรหมจารี สวมเสื้อผ้าสีขาว นอกจากนั้นแล้วคำว่า “เวอริทัส” ก็ยังเป็นชื่อของความสัตย์ในคุณธรรมโรมันซึ่งถือว่าเป็นหลักของคุณธรรมที่ชาวโรมันที่ดีควรมี
ภาษาละตินของคำนี้ปรากฏในคำขวัญของสถาบันต่างๆ หลายแห่ง เช่น “เวอริทัส”  หรือ “ความสัตย์” ที่เป็นคำขวัญของมหาวิทยาลัยฮาร์วาร์ด, ของลัทธิโดมินิกันของนิกายโรมันคาทอลิก และของวิทยาลัยพรอวิเดนซ์ในโรดไอแลนด์ที่บริหารโดยลัทธิโดมินิกัน หรือ “เวอริทัส” ที่เป็นส่วนหนึ่งของคำขวัญ เช่นของมหาวิทยาลัยอินเดียนาและมหาวิทยาลัยเยล ว่า Lux et Veritas (แสงสว่างและความสัตย์), ของมหาวิทยาลัยรัฐแคลิฟอร์เนีย ว่า Vox Veritas Vita (กล่าวคำสัตย์ในการดำเนินชีวิต) 
นอกจากนั้นแล้วก็ยังปรากฏในวลี ในไวน์คือความสัตย์ (in vino veritas) ที่หมายความว่าเมื่อดื่มเครื่องดื่มที่ทำให้มึนเมาแล้วก็จะทำให้ผู้ดื่มขาดความสามารถในการควบคุมตนเองจนอาจจะพูดอะไรโดยไม่ทันคิด (สิ่งที่เป็นความสัตย์)

**อ้างอิง**
หมวดหมู่:เทพเจ้าโรมัน
แคว้นเตรนตีโน-อัลโตอาดีเจ

เตรนตีโน-อัลโตอาดีเจ (Trentino-Alto Adige) หรือ เตรนตีโน-ซืททีโรล (Trentino-Südtirol) เป็นแคว้นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี ตั้งอยู่ทางตอนเหนือของประเทศ ประกอบด้วย 2 จังหวัด ได้แก่ เตรนโตและบอลซาโน พื้นที่นี้เคยเป็นส่วนหนึ่งของจักรวรรดิออสเตรีย-ฮังการี (รวมถึงก่อนหน้านี้ ซึ่งคือจักรวรรดิออสเตรีย) เมื่อปี ค.ศ. 1815 และถูกรวมกับอิตาลีในปี ค.ศ. 1919

**ภูมิศาสตร์**
ภูมิทัศน์เทือกเขาแอลป์ ใกล้กับหมู่บ้านสติล์ฟ
ทะเลสาบโทบลาเกอร์ซี
แนวเขาพาลา ในพื้นที่โดโลไมส์
แคว้นปกครองตนเองเตรนตีโน-อัลโตอาดีเจมีอาณาเขตติดต่อกับรัฐทีโรลของประเทศออสเตรียทางทิศเหนือ ติดต่อกับรัฐเกราบึนเดินของประเทศสวิตเซอร์แลนด์ทางทิศตะวันตกเฉียงเหนือ ติดต่อกับแคว้นลอมบาร์เดียทางทิศตะวันตก และติดต่อกับแคว้นเวเนโตทางทิศใต้ ครอบคลุมพื้นที่ 13,607 ตารางกิโลเมตร ลักษณะพื้นที่ส่วนใหญ่เป็นภูเขา และครอบคลุมพื้นที่โดโลไมส์และเทือกเขาแอลป์ทางใต้
จังหวัดปกครองตนเองบอลซาโนครอบคลุมพื้นที่ 7,400 ตารางกิโลเมตร พื้นที่แทบทั้งหมดเป็นภูเขาและป่าไม้ที่กว้างขวาง ติดกับแคว้นลอมบาร์เดียทางทิศตะวันตก จังหวัดปกครองตนเองเตรนโตทางทิศใต้ และแคว้นเวเนโตทางทิศตะวันออก มีลักษณะภูมิอากาศเป็นแบบภาคพื้นทวีป ในจังหวัดนี้มีแนวเขาหลายแห่งที่มีความสูงเกิน 3,000 เมตรจากระดับน้ำทะเล และมีแม่น้ำสายหลักไหลผ่าน คือแม่น้ำอาดีเจ ไหลจากทิศเหนือสู่ใต้ แคว้นมีอุณหภูมิเฉลี่ยประมาณ 12.2 องศาเซลเซียส และมีปริมาณน้ำฝนเฉลี่ย 717.7 มิลลิเมตรต่อปี และมีทางหลวงผ่านเทือกเขาแอลป์ คือ ทางผ่านเบร็นเนอร์ ซึ่งเชื่อมต่อกับประเทศออสเตรีย
จังหวัดปกครองตนเองเตรนโตครอบคลุมพื้นที่กว่า 6,207 ตารางกิโลเมตร พื้นที่ส่วนใหญ่เป็นภูเขา (พื้นที่ร้อยละ 20 สูงกว่า 2,000 เมตร และร้อยละ 70 สูงกว่า 1,000 เมตร) และปกคลุมโดยป่าไม้ร้อยละ 50 ของพื้นที่ มีสภาพอากาศหลากหลายตามภูมิประเทศ ทั้งอากาศแบบเทือกเขาของเทือกเขาแอลป์และอากาศแบบเมดิเตอร์เรเนียน นอกจากนี้ยังเป็นจุดหมายปลายทางยอดนิยมแห่งหนึ่งของนักท่องเที่ยว คือเป็นที่เล่นสกีบนภูเขาสูงในฤดูหนาว และในฤดูร้อนยังสามารถชมทิวทัศน์หุบเขาที่กว้างใหญ่และทะเลสาบมากมาย (ทะเลสาบที่ใหญ่ที่สุดคือ ทะเลสาบการ์ดา)

**การแบ่งเขตการปกครอง**
แคว้นปกครองตนเองเตรนตีโน-อัลโตอาดีเจประกอบด้วย 2 จังหวัดปกครองตนเอง และมีเทศบาล (โคมูนี) ทั้งหมด 339 เทศบาล แบ่งออกเป็นจังหวัดบอลซาโน 116 เทศบาล และจังหวัดเตรนโต 223 เทศบาล
250px

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของแคว้นปกครองตนเองเตรนตีโน-อัลโตอาดีเจ 
แคว้นเตรนตีโน-อัลโตอาดีเจ
เตรนตีโน-อัลโตอาดีเจ
กติกาสัญญาโมโลตอฟ–ริบเบินทร็อพ

เนื้อหาของข้อตกลงลับ (เป็นภาษาเยอรมัน)
กติกาสัญญาโมโลตอฟ–ริบเบินทร็อพ (Molotov–Ribbentrop Pact) เป็นสนธิสัญญาที่ได้ชื่อตามรัฐมนตรีว่าการกระทรวงการต่างประเทศของโซเวียต วยาเชสลาฟ โมโลตอฟ และรัฐมนตรีว่าการกระทรวงการต่างประเทศของนาซีเยอรมนี โยอาคิม ฟ็อน ริบเบินทร็อพ โดยมีชื่อเรียกอย่างเป็นทางการว่า กติกาสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (German–Soviet Non-aggression Pact) และได้รับการลงนามในกรุงมอสโก เมื่อช่วงเช้าของวันที่ 24 สิงหาคม 1939 (แต่ในกติกาสัญญาระบุเป็นวันที่ 23 สิงหาคม) ความตกลงดังล่าวเป็นการประกาศวางตัวเป็นกลางหากภาคีฝ่ายใดฝ่ายหนึ่งถูกโจมตีโดยประเทศที่สาม ภาคีผู้ลงนามทั้งสองสัญญาจะไม่เข้าร่วมกลุ่มกับอำนาจอื่นซึ่ง "พุ่งเป้าหมายไปยังคู่เจรจาฝ่ายใดฝ่ายหนึ่งโดยตรงหรือโดยอ้อม" กติกาสัญญาดังกล่าวเป็นที่รู้จักกันในหลายชื่อด้วยกัน ซึ่งรวมไปถึง กติกาสัญญานาซี–โซเวียต (Nazi–Soviet Pact), กติกาสัญญาฮิตเลอร์–สตาลิน, กติกาสัญญาไม่รุกรานกันระหว่างเยอรมนี–โซเวียต หรือบางครั้งก็เรียกว่า พันธมิตรนาซี–โซเวียต กติกาสัญญามีผลจนถึงวันที่ 22 มิถุนายน 1941 เมื่อเยอรมนีเริ่มปฏิบัติการบาร์บารอสซา
นอกเหนือจากการกำหนดเงื่อนไขในการไม่รุกรานระหว่างกันแล้ว กติกาสัญญาดังกล่าวยังรวมไปถึงข้อตกลงลับ ซึ่งแบ่งยุโรปตะวันออกให้อยู่ภายใต้เขตอิทธิพลของเยอรมนีและโซเวียต เพื่อให้มีการจัดระเบียบทางดินแดนและทางการเมืองในพื้นที่ดังกล่าวใหม่ หลังจากนั้น เยอรมนีและสหภาพโซเวียตได้ร่วมกันบุกครองโปแลนด์ ตามด้วยการผนวกเอสโตเนีย ลัตเวีย ลิทัวเนียและดินแดนทางตอนเหนือของโรมาเนียเข้าไปอยู่ในเขตอิทธิพลของสหภาพโซเวียต รวมไปถึงการผนวกดินแดนทางตะวันออกของฟินแลนด์ หลังจากความพยายามรุกรานของสหภาพโซเวียตในสงครามฤดูหนาว ภาคผนวกลับดังกล่าวถูกมองว่าเป็นภัยคุกคามต่อสันติภาพ และเป็นตัวการที่ก่อให้เกิดสงครามแห่งการรุกราน

**อ้างอิง**

โมโลตอฟ–ริบเบินทร็อพ
หมวดหมู่:กติกาสัญญาไม่รุกรานกัน
หมวดหมู่:พันธมิตรทางการทหาร
หมวดหมู่:การยึดครองกลุ่มรัฐบอลติก
หมวดหมู่:การยึดครองทางทหารของสหภาพโซเวียต
หมวดหมู่:ประวัติศาสตร์การทหารของเยอรมนีระหว่างสงครามโลกครั้งที่สอง
หมวดหมู่:สนธิสัญญาด้านพันธมิตรทางการทหาร
หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับนาซีเยอรมนี
หมวดหมู่:สนธิสัญญาลับ
หมวดหมู่:ฝ่ายอักษะ
ฮิสปานิอา

ไฟล์:Hispania 3a division provincial.PNG|thumb|280px|ฮิสปานิอาหลังจากการจัดเขตการปกครองโดยจักรพรรดิไดโอคลีเชียนในปี ค.ศ. 260
ฮิสปานิอา (Hispania, pron) เป็นชื่อที่โรมันใช้เรียกคาบสมุทรไอบีเรียทั้งหมด (ที่ปัจจุบันคือประเทศสเปน โปรตุเกส อันดอร์รา ยิบรอลตาร์ และส่วนเล็ก ๆ ทางตอนใต้ของฝรั่งเศส) เมื่อโรมมีฐานะเป็นสาธารณรัฐ ฮิสปานิอาแบ่งเป็นสองมณฑล ได้แก่ เนียเรอร์ฮิสปานิอา (Nearer Hispania) และเฟอร์เทอร์ฮิสปานิอา (Further Hispania) ระหว่างสมัย Principate เฟอร์เทอร์ฮิสปานิอาก็แบ่งเป็นสองมณฑลใหม่คือฮิสปานิอาไบติกาและลูซีตานิอา ขณะที่เนียเรอร์ฮิสปานิอาเปลี่ยนชื่อเป็นฮิสปานิอาตาร์ราโกเนงซิส ต่อมาทางตะวันตกของทาร์ราโคเนนซิสก็แบ่งย่อยออกเป็นฮิสปานิอาใหม่ที่ต่อมาเรียกว่าแคลเลเชีย (หรือแกลเลเชียที่กลายมาเป็นแคว้นกาลิเซียของสเปนในปัจจุบัน) ตั้งแต่สมัยจตุราธิปไตยภายใต้จักรพรรดิไดโอคลีเชียนในปี ค.ศ. 284 เป็นต้นมาทางตอนใต้ของทาร์ราโคเนนซิสก็แบ่งออกไปเป็นคาร์เทจิเนนซิส และอาจจะเช่นเดียวกับหมู่เกาะแบลีแอริก ต่อมา และมณฑลทั้งหมดก็รวมกันเป็นมณฑลเดียวกันภายใต้ประมุขที่มีตำแหน่งเป็นวีการีอุส (vicarius) 

**อ้างอิง**

**ดูเพิ่ม**
 มณฑลโรมัน
หมวดหมู่:มณฑลของโรมัน
หมวดหมู่:รัฐสิ้นสภาพในประเทศสเปน
หมวดหมู่:รัฐสิ้นสภาพในประเทศโปรตุเกส
หมวดหมู่:รัฐสิ้นสภาพในประเทศฝรั่งเศส
กัลไลกิอา

ไฟล์:Gallaecia-Dioclecianus.png|thumb|280px|จังหวัดกัลไลกิอาหลังจากการจัดเขตการปกครองโดยจักรพรรดิไดโอคลีเชียนในปี ค.ศ. 260
กัลไลกิอา (Gallaecia หรือ Callaecia) เป็นหนึ่งในจังหวัด ของจักรวรรดิโรมันที่ตั้งอยู่ทางตะวันตกเฉียงเหนือของคาบสมุทรไอบีเรียในบริเวณที่เป็นแคว้นกาลิเซีย แคว้นอัสตูเรียส จังหวัดเลออนในประเทศสเปนปัจจุบัน และทางตอนเหนือของประเทศโปรตุเกส
โรมันตั้งชื่อจังหวัดตามชื่อชาวแกลเลซี (Gallaeci) ที่มาจากภาษากรีก “Kallaikoi” ซึ่งคือชาวเคลต์ที่ตั้งถิ่นฐานอยู่ในบริเวณคาบสมุทรไอบีเรียในบริเวณลุ่มแม่น้ำโดรูโดยมีศูนย์กลางอยู่ที่คาโร ในบริเวณที่ต่อมาเป็นเมืองโปร์ตุสกาเล (Portus Cale) ที่ในปัจจุบันคือเมืองโปร์ตู แต่ก็ยังไม่เป็นที่ทราบแน่นอนว่าชาวแกลเลซีเป็นชนที่มีอยู่จริงหรือไม่ เพราะกลุ่มชนหลักที่ตั้งถิ่นฐานระหว่างลุ่มแม่น้ำโดรูกับลุ่มแม่น้ำลีมาคือกลุ่มชนที่เรียกว่าชาวบราการี (Bracari)

**ดูเพิ่ม **
 จักรวรรดิโรมัน- ฮิสปานิอา

**อ้างอิง**
หมวดหมู่:มณฑลของโรมัน
หมวดหมู่:อาณาจักรพูยอ

หมวดหมู่:ประวัติศาสตร์เกาหลี
หมวดหมู่:รัฐสิ้นสภาพในเอเชียตะวันออก
หมวดหมู่:รัฐสิ้นสภาพในประวัติศาสตร์เกาหลี
ฮิสปานิอาไบติกา

ไฟล์:Iberian Peninsula in 125-en.svg|thumb|right|320px|คาบสมุทรไอบีเรียในรัชสมัยจักรพรรดิฮาดริอานุส (ปกครอง ค.ศ. 117–138) แสดงที่ตั้งมณฑลฮิสปานิอาไบติกาทางตะวันตกเฉียงใต้ของคาบสมุทร (แคว้นอันดาลูซิอา)
ฮิสปานิอาไบติกา (Hispania Baetica) เป็นหนึ่งในมณฑลสามแห่งในฮิสปานิอา (คาบสมุทรไอบีเรียปัจจุบัน) ของจักรวรรดิโรมัน มีเขตแดนทางตะวันตกติดกับมณฑลลูซีตานิอา (โปรตุเกสปัจจุบัน) และทางตะวันออกเฉียงเหนือติดกับมณฑลฮิสปานิอาตาร์ราโกเนงซิส ต่อมาในคริสต์ศตวรรษที่ 8 ฮิสปานิอาไบติกากลายเป็นส่วนหนึ่งของอัลอันดะลุสภายใต้การปกครองของชาวมัวร์ พื้นที่ของมณฑลนี้ใกล้เคียงกับอาณาเขตของแคว้นอันดาลูซิอาของสเปนในปัจจุบัน

**ดูเพิ่ม **
 จักรวรรดิโรมัน- ฮิสปานิอา

**อ้างอิง**
หมวดหมู่:มณฑลของโรมัน
ฮิสปานิอาตาร์ราโกเนงซิส

ไฟล์:Iberian Peninsula in 125-en.svg|thumb|right|320px|คาบสมุทรไอบีเรียในรัชสมัยจักรพรรดิฮาดริอานุส (ปกครอง ค.ศ. 117–138) แสดงที่ตั้งมณฑลฮิสปานิอาตาร์ราโกเนงซิส ทางตอนกลาง ตอนเหนือ และชายฝั่งตะวันออกของคาบสมุทรไอบีเรีย
ฮิสปานิอาตาร์ราโกเนงซิส (Hispania Tarraconensis) เป็นหนึ่งในมณฑลสามแห่งในฮิสปานิอา (คาบสมุทรไอบีเรียปัจจุบัน) ของจักรวรรดิโรมัน มีอาณาเขตครอบคลุมชายฝั่งเมดิเตอร์เรเนียนส่วนใหญ่ ที่ราบสูงตอนกลางและตอนเหนือของประเทศสเปน ไปจนถึงแคว้นกาลิเซีย และตอนเหนือของโปรตุเกสในปัจจุบัน ทางด้านใต้มีเขตแดนติดต่อกับมณฑลฮิสปานิอาไบติกา (ซึ่งก็คือบริเวณแคว้นอันดาลูซิอาในปัจจุบัน) ส่วนทางด้านตะวันตกจรดมหาสมุทรแอตแลนติกและมณฑลลูซิเทเนีย
ฮิสปานิอาตาร์ราโกเนงซิสเป็นมณฑลที่ตั้งขึ้นแทนมณฑลฮิสปานิอากิแตริออร์ซึ่งเคยมีกงสุลภายใต้ระบบสาธารณรัฐปกครองอยู่ ฮิสปานิอาตาร์ราโกเนงซิสรุ่งเรืองมาจนถึงคริสต์ศตวรรษที่ 5

**ดูเพิ่ม **
 จักรวรรดิโรมัน- ฮิสปานิอา

**อ้างอิง**
หมวดหมู่:มณฑลของโรมัน
แม่แบบ:เหตุการณ์ปัจจุบัน/2552 สิงหาคม 17

* กลุ่มแนวร่วมประชาธิปไตยต่อต้านเผด็จการแห่งชาติได้มาชุมนุมกันเป็นจำนวนมากที่สนามหลวงเพื่อยื่นถวายฎีกาขอพระราชทานอภัยโทษให้อดีตนายกรัฐมนตรีทักษิณ ชินวัตร ที่หน้าประตูวิเศษไชยศรี หน้าพระบรมมหาราชวัง ซึ่งบรรยากาศเป็นไปอย่างสงบเรียบร้อย  (คมชัดลึก)  (ครอบครัวข่าว 3)- สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงวางศิลาฤกษ์ การก่อสร้างอาคารสำนักงานใหญ่องค์การกระจายเสียงและแพร่ภาพสาธารณะแห่งประเทศไทย (ส.ส.ท.) ที่ถนนวิภาวดีรังสิต เขตหลักสี่ กรุงเทพมหานคร  (ทีวีไทย)- เกิดเหตุระเบิดขึ้นกลางตลาด ในกรุงแบกแดด ประเทศอิรัก เมื่อเวลา 20:00 น. ตามเวลาในท้องถิ่น (24:00 น. ตามเวลาในประเทศไทย) ทำให้มีผู้เสียชีวิตอย่างน้อย 8 รายและบาดเจ็บ 19 ราย  (ครอบครัวข่าว 3)- เกิดเหตุรถบรรทุกระเบิดในปั๊มน้ำมันแห่งหนึ่งในเมืองชาร์ซัดดา แคว้นนอร์ท-เวสต์ฟรอนเทียร์ ประเทศปากีสถาน (ห่างจากเมืองเปชวาร์ 20 กิโลเมตร) มีผู้เสียชีวิต 7 ราย  (บีบีซี)- เกิดเหตุระเบิดพลีชีพ ทำให้รถบรรทุกระเบิดบริเวณสถานีตำรวจในเมืองนาซรัน แคว้นนอร์ทคอร์เคซัสของประเทศรัสเซีย ทำให้มีผู้เสียชีวิตอย่างน้อย 20 รายและบาดเจ็บประมาณ 60 ราย  (นิวยอร์กไทมส์)  (Yahoo! News)
}
วิลเลียม บัคแลนด์ (แก้ความกำกวม)

วิลเลียม บัคแลนด์ อาจจะหมายถึง- วิลเลียม บัคแลนด์ (William Buckland) (ค.ศ. 1784–ค.ศ. 1856) - นักธรณีวิทยาและนักบรรพชีวินวิทยาชาวอังกฤษ- วิลเลียม บัคแลนด์ (สถาปนิก) (William Buckland) (ค.ศ. 1734–ค.ศ. 1774) สถาปนิกชาวอเมริกัน- วิลเลียม ทอมัส บัคแลนด์ (William Thomas Buckland) (ค.ศ. 1798–ค.ศ. 1870) นักสำรวจรังวัดและนักประมูลชาวอังกฤษ- วิลเลียม วอริค บัคแลนด์ (William Warwick Buckland) (ค.ศ. 1859–ค.ศ. 1946) นักวิชาการผู้เชี่ยวชาญเกี่ยวกับกฎหมายโรมัน
วิลเลียม บัคแลนด์

วิลเลียม บัคแลนด์ (William Buckland) (12 มีนาคม ค.ศ. 1784 - (14 สิงหาคม ค.ศ. 1856) วิลเลียม บัคแลนด์เป็นนักธรณีวิทยา และ นักบรรพชีวินวิทยาชาวอังกฤษ ผู้เกิดเมื่อวันที่ 12 มีนาคม ค.ศ. 1784 แอ็กซมินสเตอร์ในมณฑลเดวอนในอังกฤษ บัคแลนด์เป็นผู้เขียนหนังสือเกี่ยวกับซากดึกดำบรรพ์ของไดโนเสาร์อย่างละเอียดเป็นเล่มแรก และเป็นผู้สนับสนุนลัทธิปฐมกำเนิดของโลกเก่า (Old Earth creationism) ผู้ต่อมากลายมาเป็นผู้ที่มีความเชื่อในทฤษฎีธารน้ำแข็งของหลุยส์ อกาสซิส (Louis Agassiz) นักบรรพชีวินวิทยา นักธรณีวิทยา และนักธารน้ำแข็งวิทยาชาวสวิส

**อ้างอิง**

**ดูเพิ่ม **
 ธรณีวิทยา - บรรพชีวินวิทยา 
หมวดหมู่:บุคคลจากเทศมณฑลเดวอน
หมวดหมู่:นักธรณีวิทยาชาวอังกฤษ
หมวดหมู่:บุคคลในคริสต์ศตวรรษที่ 19
ราชวงศ์วิทเทิลส์บัค

ราชวงศ์วิทเทิลส์บัค (House of Wittelsbach) เป็นราชตระกูลเยอรมันของยุโรปจากบาวาเรีย 
ตำแหน่งการปกครองสำคัญของราชวงศ์วิทเทิลส์บัคคือ:- ดยุก, อีเล็คเตอร์ และกษัตริย์แห่งบาวาเรีย ระหว่างปี ค.ศ. 1180 ถึงปี ค.ศ. 1918- เคานท์แห่งพาลาทิเนทแห่งไรน์ ระหว่างปี ค.ศ. 1214 ถึงปี ค.ศ. 1803- มาร์กราฟแห่งบรานเดนบวร์ก ระหว่างปี ค.ศ. 1323 ถึงปี ค.ศ. 1373- เคานท์แห่งฮอลแลนด์, เอโนต์ และ เซแลนด์ ระหว่างปี ค.ศ. 1345 ถึงปี ค.ศ. 1432- อาร์ชบิชอปแห่งโคโลญ ระหว่างปี ค.ศ. 1583 ถึงปี ค.ศ. 1761- ดยุกแห่งยือลิค และ แบร์ก ระหว่างปี ค.ศ. 1614 ถึงปี ค.ศ. 1794/ค.ศ. 1806- กษัตริย์แห่งสวีเดน ระหว่างปี ค.ศ. 1654 ถึงปี ค.ศ. 1720- กษัตริย์แห่งกรีซ ระหว่างปี ค.ศ. 1832 ถึงปี ค.ศ. 1862 

**บุคคลจากราชวงศ์วิทเทิลส์บัค**
 ฟรีดริชที่ 5 ผู้คัดเลือกแห่งพาลาทิเนต- เอลิซาเบธ ชาร์ล็อตแห่งพาลาทิเนต ดัชเชสแห่งออเลอองส์- พระเจ้าลุดวิจที่ 2 แห่งบาวาเรีย- จักรพรรดินีเอลิซาเบธแห่งออสเตรีย- สมเด็จพระราชินีนาถอูลริกา เอเลนอราแห่งสวีเดน- โซฟีแห่งพาลาทิเนต

**อ้างอิง**

**ดูเพิ่ม**
 ประวัติศาสตร์เยอรมัน
ครัชออน!

ครัชออน! (Crush on!) คือสตูดิโออัลบั้มแรก ของภคมน บุณยะภูติหรือลูกโป่ง AF4 นักร้องชาวไทย จากรายการทรู อะคาเดมี่ แฟนเทเชีย ซีซั่นที่ 4 อัลบั้มนี้ออกวางจำหน่ายในวันที่ 25 มีนาคม พ.ศ. 2551 อัลบั้มนี้ติดอันดับอัลบั้มขายดีที่บีทูเอสที่อันดับ 3

**รายชื่อเพลง**
วิดีโอซีดี
# จี๊ด...
# แฟนเพื่อน
# คืนสำคัญ
# Dream of Lighht

**อ้างอิง**
  LookPong : Crush on! date=2009-07-29  AF Album

**แหล่งข้อมูลอื่น**
  LPong.com-  LookpongMusic.com date=2009-04-18 
หมวดหมู่:อัลบั้มเพลงภาษาไทย
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงแนวฮิปฮอป
หมวดหมู่:อัลบั้มเพลงของค่ายทรูแฟนเทเชีย
หมวดหมู่:อัลบั้มเพลงไทยสากล
บีเอต้าเบียทริกซ์ (รอสเซ็ตติ)

บีเอต้าเบียทริกซ์ (Beata Beatrix) เป็นภาพเขียนสีน้ำมันบนผ้าใบที่เขียนโดยดานเต เกเบรียล รอสเซ็ตติจิตรกรสมัยพรีราฟาเอลไลท์ชาวอังกฤษ ที่ปัจจุบันตั้งแสดงอยู่ที่หอศิลป์เททบริเตนในลอนดอนในอังกฤษ  
รอสเซ็ตติเขียนภาพ “บีเอต้าเบียทริกซ์” เสร็จในปี ค.ศ. 1872 เป็นภาพบิอาทริเช พอร์ตินาริ (Beatrice Portinari) สตรีชาวฟลอเรนซ์ผู้เป็นแรงบันดาลใจในโคลงรักและบทเขียน La Vita Nuova (ชีวิตใหม่) ที่ดานเต อลิเกียริเขียนในปี ค.ศ. 1295 เบียทริกซ์เสียชีวิตในเดือนมิถุนายน ค.ศ. 1290 ภาพที่รอสเซ็ตติเขียนเป็นภาพของเบียทริกซ์ชั่วขณะที่กำลังจะเสียชีวิต รอสเซ็ตติใช้ภรรยาเอลิซาเบธ ซิดดัล (Elizabeth Siddal) เป็นแบบเบียทริกซ์

ในจดหมายที่เขียนถึงวิลเลียม มอร์ริสในปี ค.ศ. 1873 รอสเซ็ตติกล่าวถึงการเขียนภาพนี้ว่า "ไม่ใช่เป็นภาพที่แสดงการตายของเบียทริกซ์ แต่เป็นภาพอุดมคติของหัวข้อที่เป็นสัญลักษณ์ของภาวะการอยู่ในภวังค์ หรือชั่วที่จิตวิญญานแปรรูป" 

**อ้างอิง**


**ดูเพิ่ม**
ดานเต เกเบรียล รอสเซ็ตติ
*บิอาทริเช พอร์ตินาริ
หมวดหมู่:จิตรกรรมในคริสต์ทศวรรษ 1870
หมวดหมู่:จิตรกรรมแบบก่อนราฟาเอล
หมวดหมู่:จิตรกรรมสีน้ำมัน
ไลเกอร์

ไลเกอร์ (liger) เป็นเสือที่เกิดจากสิงโตตัวผู้ผสมพันธุ์กับเสือโคร่งตัวเมีย มีแผงคอเหมือนสิงโตแต่สั้นกว่าและมีลายเสือโคร่งจางๆ มีขนาดใหญ่กว่าเสือและสิงโตมากเพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไลเกอร์จึงมีร่างกายใหญ่กว่าสัตว์สายพันธ์อื่นในอื่นในตระกูลแมว ให้เสือผสมกับสิงโตโดยการจับพวกมันมาอยู่ร่วมกรงกันนั้น เริ่มมีการบันทึกครั้งแรกที่ประเทศอินเดียในปีคริสต์ศักราช 1837

**การพบกันของสายพันธุ์พ่อแม่**
เช่นเดียวกับไทกอน ไลเกอร์มีอยู่เฉพาะในที่กักขังเท่านั้น ในอดีตสิงโตเอเชียและเสือโคร่งเบงกอลอาศัยอยู่ร่วมกันในเอเชียบางประเทศ และมีตำนานของสิงโตตัวผู้ที่ผสมพันธุ์กับเสือโคร่งตัวเมียในถิ่นทุรกันดาร หรือไลเกอร์ที่อาศัยอยู่ที่นั่น เป็นที่ทราบกันดีว่าการกระจายพันธุ์ของสัตว์ทั้งสองชนิดนี้ทับซ้อนกันในอุทยานแห่งชาติป่ากิรของอินเดีย แม้ว่าจะไม่มีไลเกอร์อาศัยอยู่ที่นั่นจนกระทั่งถึงยุคสมัยใหม่ การกระจายพันธุ์ของเสือโคร่งแคสเปียนทับซ้อนกับสิงโตในที่ต่างๆ เช่น ทางตอนเหนือของอิหร่านและทางตะวันออกของอานาโตเลีย

**อ้างอิง**
ล
ล
หมวดหมู่:ลูกผสมข้ามสายพันธุ์เลี้ยงลูกด้วยนม
หมวดหมู่:ลูกผสมข้ามสายพันธุ์ในสกุลแพนเทอรา
มุสซา ซิลลา

มุสซา ซิลลา (เกิด 15 มิถุนายน พ.ศ. 2532) เป็นนักฟุตบอลชาวกินีเชื้อสายโกตดิวัวร์ ในตำแหน่งกองกลาง 
มุสซ่า ซิลลา เป็นที่รู้จักและมีชื่อเสียงโด่งดังในช่วงที่เล่นฟุตบอลให้กับสโมสรทหารบก และเคยได้รับรางวัลผู้เล่นต่างชาติยอดเยี่ยม ในฤดูกาล 2550 ก่อนจะย้ายไปเล่นให้กับสโมสรเมืองทองฯ ยูไนเต็ด และคว้าแชมป์ไทยพรีเมียร์ลีกได้ในฤดูกาล 2552 
หลังจากนั้นเขาย้ายไปเล่นให้บางกอกกล๊าส ,บีบีซียู เอฟซี และย้ายมาเล่นในระดับดิวิชั่น 1 กับพัทยา ยูไนเต็ดและภูเก็ต เอฟซี

**ประวัติ**
มุสซา ซิลล่า เกิดเมื่อวันที่ 15 มิถุนายน พ.ศ. 2528 ที่สาธารณรัฐโกตดิวัวร์ โดยมีแม่เป็นชาวโกตดิวัวร์ และมีพ่อเป็นชาวกินี เขาเริ่มเล่นฟุตบอลจากการเข้าสู่ทีมระดับเยาวชนของสโมสรแอธเลติโก เดอ โกลีอาห์ ซึ่งเป็นสโมสรประจำเมืองโคนาครี ในประเทศกินี

**การเล่นฟุตบอล**
มุสซา ย้ายมาเล่นฟุตบอลในลีกของประเทศประเทศโกตดิวัวร์ กับทีม เอกอล เดอ ฟุตโบล เยโอ มาร์เซียล (อีเอฟวายเอ็ม) แต่เล่นได้ไม่นานการเล่นฟุตบอลในทวีปแอฟริกาของเขาต้องปิดฉากลง เมื่อเขาต้องย้ายถิ่นฐานตามพี่ชายที่มาทำงานในกรุงเทพ 

**ทหารบก**
หลังจากมุสซา เดินทางมายังประเทศไทย เขาเล่นฟุตบอลข้างถนนไปวันๆอย่างไร้จุดหมาย จนกระทั่งพันตรี วัชรกร อันทะคำภู ที่ขณะนั้นเป็นนักเตะของสโมสรทหารบกได้มาเห็นเขาเล่นฟุตบอลอยู่กับกลุ่มคนไทยบริเวณสนามศุภชลาศัยแล้วรู้สึกประทับใจ จึงได้ชักชวนให้เข้ามาร่วมทีมทหารบก

มุสซา ซิลลา ในวัย 20 ปี ผ่านการทดสอบฝีเท้าและได้เล่นฟุตบอลอาชีพในประเทศไทยเป็นครั้งแรกกับสโมสรทหารบก ยุคที่มีพลตรี อำนาจ เฉลิมเชาวลิต อดีตกัปตันทีมชาติไทยเป็นผู้ฝึกสอน ในไทยแลนด์พรีเมียร์ลีก ฤดูกาล 2549 โดยได้เบอร์เสื้อหมายเลข 5 และเพียงฤดูกาลแรกเขาก็เป็นที่จดจำของแฟนบอล จากการกระโดดตีลังกายิงลูกจักรยานอากาศเข้าประตูไปอย่างสวยงามในการแข่งขันไทยแลนด์พรีเมียร์ลีก นัดที่เปิดบ้านเอาชนะสโมสรการท่าเรือแห่งประเทศไทย ไป 3-0 เมื่อวันที่ 27 พฤษภาคม พ.ศ. 2549 ที่สนามกีฬากองทัพบก  และเป็นผู้เล่นในแผงมิดฟิลด์ที่ทำผลงานได้อย่างโดดเด่น จนพาสโมสรทหารบกที่เพิ่งเลื่อนชั้นขึ้นมาเล่นในลีกสูงสุด จบฤดูกาลด้วยอันดับ 6 อย่างเหนือความคาดหมาย
ฤดูกาล 2550 มุสซา ยังคงทำผลงานได้อย่างยอดเยี่ยม โดยยิงประตูในไทยแลนด์พรีเมียร์ลีกจากตำแหน่งมิดฟิลด์ได้ 3 ประตู และพาทีมจบฤดูกาลด้วยอันดับที่ 5 พร้อมกับคว้ารางวัลนักฟุตบอลต่างชาติยอดเยี่ยมไปครอง 
ต่อมาในฤดูกาล 2551 สโมสรได้แต่งตั้งให้พันตรี วัชรกร อันทะคำภู เป็นผู้เล่นและผู้ฝึกสอน แต่ผลงานของสโมสรกลับย่ำแย่จนหล่นไปอยู่ท้ายตาราง โดยสโมสรได้ให้พลตรี อำนาจ เฉลิมเชาวลิต กลับมาคุมทีมอีกครั้งแต่ผลงานของทีมก็ยังไม่ดีขึ้น และถึงขนาดตกชั้นเมื่อจบฤดูกาล

**เมืองทอง ยูไนเต็ด**
เมืองทองยูไนเต็ด ทีมน้องใหม่ในฤดูกาล 2552 คว้าตัวมาร่วมทีมซึ่งทำผลงานได้ดี จากการลงสนาม 40 นัดสามารถยิงได้ 1 ประตู และย้ายไปช่วงเลค 2 ของฤดูกาล 2553

**ภูเก็ตเอฟซี**
เดือนมกราคม พ.ศ. 2558 มุสซา ซิลลา ย้ายมาร่วมทีมภูเก็ต เอฟซี ในระดับดิวิชั่น 1 โดยได้เบอร์เสื้อหมายเลข 6 และลงเล่นภายใต้การคุมทีมของทรงยศ กลิ่นศรีสุข 
มุสซาลงสนามให้ทีมเป็นนัดแรกเมื่อวันที่ 14 กุมภาพันธ์ ในการแข่งขันลีกดิวิชั่น 1 ที่บุกไปชนะตราด เอฟซี 1-0 ที่สนามกีฬากลางจังหวัดตราด

**ผลงาน**
ทหารบก- รางวัลนักฟุตบอลต่างชาติยอดเยี่ยม : ฤดูกาล 2550
เมืองทองฯ ยูไนเต็ด
*ไทยพรีเมียร์ลีก 2552 : แชมป์ - ฟุตบอลถ้วยพระราชทาน ก. ครั้งที่ 75 : 2553
รางวัลส่วนตัว- ผู้ทำประตูสูงสุดในไทยลีก 2: 2551 (18 ประตู)

**อ้างอิง**
หมวดหมู่:นักฟุตบอลชาวกินี
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
เฮย์เรดดิน บาร์บารอสซา

เฮย์เรดดิน บาร์บารอสซา หรือ บาร์บารอสซา เฮย์เรดดิน ปาชา (Barbaros Hayreddin Paşa หรือ Hızır Hayreddin Paşa หรือ Hızır Reis ก่อนที่จะเป็นปาชา, Hayreddin Barbarossa; ราว ค.ศ. 1478 - 4 กรกฎาคม ค.ศ. 1546) เฮย์เรดดิน บาร์บารอสซาเป็นนักการทหารคนสำคัญชาวตุรกี ผู้ได้รับแต่งตั้งให้เป็นปาชา (Pasha) และผู้บังคับบัญชากองทัพเรือของจักรวรรดิออตโตมันผู้มีอิทธิพลในทะเลเมดิเตอร์เรเนียนเป็นเวลาหลายสิบปี เฮย์เรดดินเกิดบนเกาะมิดิลลิ (เกาะเลสโบสในประเทศกรีซปัจจุบัน) และเสียชีวิตในคอนสแตนติโนเปิลในจักรวรรดิออตโตมัน
ชื่อเดิมของเฮย์เรดดินคือ “Yakupoğlu Hızır” (ฮิเซียร์ลูกของยาคุป) ชื่อ “เฮย์เรดดิน” خير الدين แปลว่า “ความดีของศาสนาอิสลาม” เป็นชื่อเกียรติยศที่ได้รับพระราชทานจากสุลต่านสุลัยมานแห่งจักรวรรดิออตโตมัน และมาเป็นที่รู้จักกันว่า “Barbarossa” (หนวดแดง) ในยุโรปซึ่งเป็นชื่อที่รับช่วงต่อจากพี่ชายคนโนโอรุค ไรส์ (Oruç Reis) หรือที่เรียกว่า “บาบาโอรุค” หลังจากที่โอรุคถูกสังหารในการต่อสู้กับสเปนในอัลจีเรีย ชื่อของโอรุคฟังตามหูชาวยุโรปแล้วใกล้เคียงกับคำว่า “บาร์บารอสซา” ซึ่งทำให้ได้รับสมญานามทั้งที่ไม่ได้มีหนวดสีแดงแต่อย่างใด

**อ้างอิง**
 E. Hamilton Currey, Sea-Wolves of the Mediterranean, London, 1910- Bono, Salvatore: Corsari nel Mediterraneo (Corsairs in the Mediterranean), Oscar Storia Mondadori. Perugia, 1993.-  Corsari nel Mediterraneo: Condottieri di ventura. Online database in Italian, based on Salvatore Bono's book. date=2008-05-05 - Bradford, Ernle, The Sultan's Admiral: The life of Barbarossa, London, 1968.- Wolf, John B., The Barbary Coast: Algeria under the Turks, New York, 1979; ISBN 0-393-01205-0-  The Ottomans: Comprehensive and detailed online chronology of Ottoman history in English.-  Turkish Navy official website: Historic heritage of the Turkish Navy (in Turkish) date=2009-03-08 

**ดูเพิ่ม **
 จักรวรรดิออตโตมัน
หมวดหมู่:บุคคลที่เกิดในปี พ.ศ. 2019
หมวดหมู่:ชาวตุรกี
หมวดหมู่:ชาวตุรกีเชื้อสายกรีก
หมวดหมู่:ชาวตุรกีเชื้อสายแอลเบเนีย
หมวดหมู่:ทหารเรือ
หมวดหมู่:จอมพลเรือ
หมวดหมู่:พลเรือเอก
หมวดหมู่:บุคคลในคริสต์ศตวรรษที่ 16
หมวดหมู่:โจรสลัด
พาร์กาลึ อีบราฮิม พาชา

พาร์กาลึ อีบราฮิม พาชา (Pargalı İbrahim Pasha "อีบราฮิม พาชาแห่งปาร์กา"; ประมาณ ค.ศ. 1493 – 15 มีนาคม ค.ศ. 1536) หรืออาจรู้จักในนาม เฟรงก์ อีบราฮิม พาชา (Frenk İbrahim Pasha "ชาวตะวันตก") หรือ มักบุล อีบราฮิม พาชา (Makbul İbrahim Paşa "ผู้เป็นที่โปรดปราน") ภายหลังเรียกว่า มักตุล อีบราฮิม พาชา (Maktul İbrahim Paşa  "ผู้ถูกประหาร") เป็นมหาเสนาบดีแห่งจักรวรรดิออตโตมันคนแรกในรัชกาลสุลต่านสุลัยมานผู้เกรียงไกร คาดว่าเขามีต้นกำเนิดเป็นชาวแอลเบเนีย
พาร์กาลึ อีบราฮิม พาชาเป็นมหาเสนาบดี (Grand Vizier) คนแรกที่ได้รับการแต่งตั้งโดยสุลต่านสุลัยมานแห่งจักรวรรดิออตโตมัน ในปี ค.ศ. 1523 พาร์กาลึรับตำแหน่งต่อจากพีรี เมห์เมด พาชา (Piri Mehmed Pasha) ผู้ได้รับการแต่งตั้งโดยพระราชบิดาของสุลต่านสุลัยมานสุลต่านเซลิมที่ 1 และดำรงตำแหน่งอยู่ 13 ปี ปาร์กาลิเป็นผู้ที่มีความใกล้ชิดกับสุลต่านสุลัยมานเป็นอันมากและเป็นผู้ที่มีอำนาจเท่าเทียมกับอัครเสนาบดีคนอื่นอีกเพียงคนสองคนในจักรวรรดิ แต่ในปี ค.ศ. 1536 พาร์กาลึก็โดนใส่ร้ายป้ายสี และในที่สุดก็ถูกสังหารโดยสุลต่านทั้งที่เคยให้คำมั่นสัญญาไว้ก่อนหน้านั้นว่าจะไม่ยอมให้ถูกทำร้ายถึงแก่ชีวิตไม่ว่าจะด้วยกรณีใด ๆ ทั้งสิ้น

**ชีวประวัติ**

**ต้นกำเนิด**
อีบราฮิมเกิดจากพ่อแม่ชาวคริสตนิกายออร์ทอดอกซ์ที่ปาร์กา อิไพรัส ซึ่งขณะนั้นเป็นส่วนหนึ่งของสาธารณรัฐเวนิส โดยไม่ทราบเชื้อชาติ แต่คาดว่าเขาเคยพูดภาษาย่อยสลาวิกและรู้จักภาษากรีกและแอลเบเนีย พ่อของเขาเคยเป็นนักเดินเรือหรือชาวประมง จนกระทั่งช่วงหนึ่งใน ค.ศ. 1499 ถึง 1502 เขาถูกจับกุมในการรุกรานโดยIskender Pasha ผู้ว่าการออตโตมันแห่งบอสเนีย แล้วกลายเป็นทาส เขาพบกับเจ้าชายสุลัยมานครั้งแรกขณะอาศัยอยู่ที่คฤหาสน์ของ Iskender Pasha ใกล้เอดีร์แนน่าจะใน ค.ศ. 1514 จากนั้นจึงมีการนำตัวเขาไปรับใช้สุลัยมาน

**อ้างอิง**

**บรรณานุกรม**
 Jenkins, Hester Donaldson. Ibrahim Pasha: grand vizir of Suleiman the Magnificent (1911)  online- isbn=978-1-107-03442-6
*doi=10.2143/TURC.41.0.2049287   pnline date=2021-09-18 
หมวดหมู่:มหาเสนาบดีออตโตมัน
หมวดหมู่:พาชา
หมวดหมู่:ชาวตุรกี
หมวดหมู่:นักการเมืองตุรกี
หมวดหมู่:ทหารชาวตุรกี
หมวดหมู่:ผู้ว่าราชการอียิปต์ของออตโตมัน
หมวดหมู่:บุคคลในคริสต์ศตวรรษที่ 16
หมวดหมู่:บุคคลในจักรวรรดิออตโตมัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
นิวเอรา แก๊ป

บริษัท นิวเอรา แค๊ป จำกัด ( New Era Cap Company) (เรียกกันสั้นว่า New Era แปลเป็นภาษาไทยตรงตัวว่า หมวกยุคใหม่) ตั้งอยู่ที่ บัฟฟาโล รัฐนิวยอร์ก สหรัฐอเมริกา เป็นผู้ผลิดหมวก ถูกค้นพบในปี ค.ศ. 1920 โดย นาย เอร์ฮาท ก๊อช (Ehrhardt  Koch)  อพยพเข้ามาในประเทศเยอรมัน หมวก นิวเอราคือผู้ผลิตหมวกแต่เพียงผู้เดียว และ จัดจำหน่าย อย่างเป็นทางการโดยส่วนมากหมวกจะสวมใส่ในทีมเบสบอล ของเมเจอร์ลีกเบสบอล (Major Leage Baseball) และสหพันธ์เยาวชนทั้งที่รับมาเป็นสมาชิก และได้เซนต์สัญญากับ NHL NBA  วิทยาลัยและมหาวิทยาลัยในสหรัฐกว่า 200 มหาวิทยาลัย

**การแจก**
หมวกนิวเอรา ได้จำหน่ายปลีกให้กับบริษัทในเครือรายใหญ่ แต่ยังมีข้อตกลงกับบริษัทในเครือเป็นผู้สนับสนุนผลิดภันฑ์ทั้งหมด ร้าน แฟล๊กชิพ (Flagship) เปิด เมื่อปี ค.ศ. 2006 ตั้งอยู่ โซโฮ (Soho) รัฐนิวยอร์ก ในเดือนพฤศจิกายน ค.ศ. 2006 ร้าน แฟล๊กชิพ แห่งที่ 2 เปิดที่ หมู่บัพโฟโล รัฐนิวยอร์ก แห่งที่ 3 ตั้งอยู่ที่ลอนดอน สหราชอาณาจักร เมื่อปี ค.ศ. 2007 เดือนสิงหาคม ร้านค้าได้ตั้งอยู่ที่ กรุงโตรอนโต ประเทศแคนาดา บนถนน ควีน สตรีท เวส (Queen  Street  West)  และร้านค้าตั้งอยู่ที่ แอ๊ตลันตา (Atlanta ) เมื่อไม่นาน นิวเอราได้เปิดร้าน แฟล๊กชิพเป็นแห่งที่ 2 ในทวีปยุโรป ณ กรุงเบอร์ลิน ประเทศเยอมัน และ เมืองเบอร์มิงแฮม สหราชอาณาจักร ล่าสุดในประเทศไทย ที่สยามสแควร์ 2 ได้เปิดร้าน Flagship แต่ยังคงใช้ New Era เป็นชื่อร้าน ซึ่งเป็นหมวกลิขสิทธิ์ของแท้

**ผลิตภัณฑ์**
ในเดือนมีนาม ค.ศ. 2007 หมวก New Era ได้มีการเปลี่ยนแปลง ผู้รับบอลในการแข่งขันกีฬาอเมริกันเบสบอล ผู้เล่นส่วนใหญ่ร้อยละ 100 แทนการใช้หมวกขนสัตว์ บริษัทแนะนำหมวกที่ทำด้วยโพลีเมอร 100% เป็นผลสำเร็จ สิ่งเหล่านี้ได้มีการเปลี่ยนแปลงเครื่องหมายเป็นครั้งแรก ส่วนใหญ่จะเปลี่ยนรูปแบบของหมวกเบสบอล เมื่อ20กว่าปีก่อน หมวก New Era ยังรวมไปถึงที่มีใต้ขอบหมวกสีดำ (ที่จะช่วยลดการเกิดแสงไม่ให้ไปเข้าตา) ตรงกันข้ามใต้ขอบหมวกจะมีสีเทา รวมทั้งสีดำแทนที่สีขาว

**รูปแบบ**
รวมทั้ง 59 Fifty หมวก New Era รูปแบบการผลิตเหมือนกับ 49Forty, 39Thirty, 29Twenty, EK ,Capture the Flag- 49Forty คือหมวกมีความกระชับ แต่โครงสร้างจะต่ำกว่า 50Fifty จึงไม่ค่อยมีความนิยม ส่วนมากจะใช้ในทางมหาวิทยาลัย- 39Thirty คือหมวกมีความแข็งแรงและความกระชับ และใช้ในการแข่งขัน เมเจอร์ ลีค เบสบอล (Major Leage Base Ball) เป็นหมวกที่ใช้ในการฝึกซ้อมตีลูกเบสบอล- 29Twenty คือหมวกที่สามารถปรับระดับได้- EK ประกอบไปด้วยการออกแบบหมวกที่มีคุณภาพสูง- Capture the Flag ได้ถูกออกแบบหมวกโดยบุคคลที่มีชือเสียงและเป็นที่ต้องการแต่เพียงผู้เดียวเนื่องมาจากเป็นสินค้านำเข้า และในแต่ละอันเพียงแค่การออกแบบหมวกเท่านั้น

**ย้ายที่อยู่ใหม่**
21 พฤศจิกายน ค.ศ. 2006 New Era ได้ที่ย้ายที่ทำการสำนักงานใหญ่จากเดิมอยู่ที่เมืองบัฟโฟโล ไปอยู่ที่หมู่บ้านเดอร์บี้ (Derby) ซึ่งเป็นที่ทำการใหม่ ในอดีตเมืองบัฟโฟโลเป็นย่านศูนย์การค้าของเมือง

**ประวัติพนักงาน**
มี 2 เหตุกาณณ์ที่ทำให้ New Era  ได้มีคามพยายามในการทำงาน เมื่อ88 ปีที่ก่อน ในปี 2001 ได้ร่วมกับพนักงานการสื่อสารแห่งสหรัฐอเมริกา (Communications  Workers  of  America)  และในปี 2007 / 2008 ได้ร่วมกับ (International  Brotherhood  of  Teamsters)

**อ้างอิง**
หมวดหมู่:แฟชั่น
หมวดหมู่:แฟชั่นฮิปฮอป
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2463
เดอะสโตรกส์

The Strokes 2002
เดอะสโตรกส์ (The Strokes) เป็นวงร็อกอเมริกัน ก่อตั้งวงในปี 1998 ในนครนิวยอร์ก มีชื่อเสียงในช่วงต้นยุค 2000 ในฐานะผู้นำของแนวเพลงการาจร็อกรีไววอล วงประกอบด้วยสมาชิก จูเลียน คาซาบลังกาส์ (ร้องนำ) นิก วาเลนซี (กีตาร์ลีด) อัลเบิร์ต แฮมมอนด์ จูเนียร์ (กีตาร์ริทึม) นิโคไล ไฟรเจอร์ (กีตาร์เบส) และฟราบริซิโอ โมเรตตี (กลองและเพอร์คัชชัน)
หลังจากออกอัลบั้มเปิดตัว Is This It ในปี 2001 วงได้ได้เสียงวิจารณ์อย่างมาก เอ็นเอ็มอี ยกอัลบั้มนี้ให้เป็นอัลบั้มแห่งปี จากนั้นวงได้รักษาฐานแฟนเพลงได้มาก ส่วนใหญ่ในสหราชอาณาจักร สหรัฐอเมริกาและออสเตรเลีย หลังจากนั้นไม่นาน พวกเขาได้ออกอัลบั้ม Room On Fire ในปี 2003 ซึ่งได้รับความนิยมมากเช่นกัน ในปี 2006 หลังจากออกอัลบั้ม First Impressions of Earth  สมาชิกแต่ละคนเริ่มมีโครงการอื่นของตัวเอง หลังจากหายไปห้าปี และเริ่มมีผลงานเดี่ยว พวกเขาจึงได้ออกอัลบั้ม Angles ในปี 2011 ในอัลบั้มนี้ สมาชิกคนอื่น ๆ ในวงได้มีส่วนร่วมในการแต่งและเขียนเพลงอีกด้วย จากที่จูเลียน คาซาบลังกาส์ เป็นคนแต่งเกือบทั้งหมดในสามอัลบั้มแรก ตามด้วยในปี 2013 อัลบั้ม Comedown Machine ซึ่งเป็นอัลบั้มสุดท้ายภายใต้สังกัด RCA ก็ได้ออกมา โดยสมาชิกทุกคนได้ร่วมมือกันแต่งเพลงเช่นเดิม โดยที่อัลบั้มนี้ ทางวงตัดสินใจที่จะไม่โปรโมตอัลบั้มเลย ไม่ว่าจะเป็นการสัมภาษณ์ออกสื่อ ถ่ายรูป ออกโชว์ หรือแม้แต่ทัวร์ และได้มีการเล่นเพลงในอัลบั้มนี้ครั้งแรกในอีกหนึ่งปีให้หลัง จนในปี 2016 ทางวงได้ปล่อย EP Future Present Past กับค่ายเพลง Cult Records ซึ่งเป็นค่ายเพลงของจูเลียน คาซาบลังกาส์ เอง

**สมาชิก**
 จูเลียน คาซาบลังกาส์ - ร้องนำ (1998–ปัจจุบัน)- นิก วาเลนซี - กีต้าร์ลีด คีย์บอร์ด ร้องประสาน (1998–ปัจจุบัน)- อัลเบิร์ต แฮมมอนด์ จูเนียร์ - กีตาร์ริทึม คีย์บอร์ด ร้องประสาน (1998–ปัจจุบัน)- นิโคไล ไฟรเจอร์ - กีต้าร์เบส (1998–ปัจจุบัน)- ฟราบริซิโอ โมเรตตี - กลองและเพอร์คัชชัน (1998–ปัจจุบัน)

**ผลงาน**

**สตูดิโออัลบั้ม**
 Is This It (2001)- Room On Fire (2003)- First Impressions Of Earth (2006)- Angles (2011)- Comedown Machine (2013)- The New Abnormal (2020)

**อ้างอิง**
หมวดหมู่:กลุ่มดนตรีอินดี้ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2541
เท็กซัส (วงดนตรี)

เท็กซัส (Texas) เป็นวงร็อกจากกลาสโกว์ สกอตแลนด์ ก่อตั้งโดยจอห์นนี แม็กเอลโฮน (อดีตวงอัลเตอด์อิมเมจและฮิปส์เวย์) ในปี 1986 โดยแสดงเปิดตัวครั้งแรกในเดือนมีนาคม 1988 ที่มหาวิทยาลัยแห่งดันดี ในสกอตแลนด์ ที่มาของชื่อวงมาจากภาพยนตร์ในปี 1984 ของวิม เวนเดอร์สเรื่อง Paris, Texas
แนวดนตรีของวงเป็นแนวบลูส์ร็อก จากอัลบั้มเปิดตัว Southside ไปจนถึงบลู-อายด์โซล จากอัลบั้ม White on Blonde ไปจนถึงดิสโก้ป็อปในอัลบั้ม Red Book

**ผลงาน**

**อัลบั้ม**
Southside (1989) UK #3 (Gold), US #88
*Mothers Heaven (1991) UK #32
*Ricks Road (1993) UK #18 (Gold)
*White on Blonde (1997) UK #1 (6x Platinum)
*The Hush (1999) UK #1 (3x Platinum)
*The Greatest Hits (2000) UK #1 (6x Platinum)
*Careful What You Wish For (2003) UK #5 (Gold)
*Red Book (2005) UK #16 (Gold)
*The BBC Sessions (2007)

**อ้างอิง**
หมวดหมู่:กลุ่มดนตรีสัญชาติสกอตแลนด์
หมวดหมู่:กลุ่มดนตรีที่ก่อตั้งในปี พ.ศ. 2529
หมวดหมู่:กลุ่มดนตรีจากกลาสโกว์
หมวดหมู่:กลุ่มดนตรีร็อกสหราชอาณาจักร
เดอะบรีดเดอส์

เดอะบรีดเดอส์ (The Breeders) เป็นวงอัลเทอร์เนทีฟร็อกอเมริกันก่อตั้งวงใน เมืองลอสแอนเจลิส จาก สหรัฐอเมริกา ก่อตั้งวงในปี 1988 ในโอไฮโอ โดย  คิม ดีล แห่งวง พิกซีส์ (Pixies)  (ร้องนำและกีตาร์) เคลลี่ ดีล (กีตาร์) เชอร์ริล ลินด์เซย์ (กีตาร์) แมนโด โลเปซ (เบส) และ โฮเซ่ เมเดเลส (กลอง) 

**ผลงาน**

**อัลบั้ม**
Pod (1990) 
*Last Splash (1993) 
*Title TK (2002) 
*Mountain Battles (2008)  

**ซิงเกิล**
1993 "Cannonball" 
*1993 "Divine Hammer"  
*1994 "Saints" 
*2002 "Off You"
*2002 "Huffer"
*2002 "Son of Three"

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2531
แม่แบบ:เหตุการณ์ปัจจุบัน/2552 สิงหาคม 18

* คิม แดจุง อดีตประธานาธิบดีแห่งสาธารณรัฐเกาหลีและได้รับรางวัลโนเบลสาขาสันติภาพประจำปี พ.ศ. 2543 ถึงแก่อสัญกรรม รวมอายุ 85 ปี จากอาการหัวใจล้มเหลว เมื่อเวลา 01.43 น. ตามเวลาในท้องถิ่น  (โพสต์ทูเดย์)- เกิดเหตุระเบิดในกรุงคาบูล ประเทศอัฟกานิสถาน โจมตีขบวนอารักขาของนาโต ก่อนการเลือกตั้งประธานาธิบดีอัฟกานิสถาน พ.ศ. 2552 จากเหตุการณ์ทำให้มีผู้เสียชีวิต 7 รายและบาดเจ็บมากกว่า 50 ราย  (บีบีซี)
}
อัลฟา อินดัสตรี

อัลฟ่า อินดัสตรีย์ คือผู้ผลิตเสื้อผ้า ก่อตั้งเมื่อปี ค.ศ. 1959 โดย Knoxville, Tennessee  บริษัทได้ทำเสื้อแจ๊คเก็ตการบิน และเสื้อยืด และเคยทำเสื้อแจ๊คเก็ตสำหับกองทัพสหรัฐ เอ็ม-65 และมี 2 แบบ เช่น เอ็มเอ-1 และซีดับเบิ้ลยูยู-45/P แจ๊คเก็ตการบิน
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2502
การล้อมกรุงเวียนนา

การปิดล้อมกรุงเวียนนา (Siege of Vienna; 27 กันยายน-14 ตุลาคม ค.ศ. 1529) การปิดล้อมกรุงเวียนนาในปี ค.ศ. 1529 เป็นความพยายามครั้งแรกโดยจักรวรรดิออตโตมันที่นำโดยสุลต่านสุลัยมาน เพื่อที่จะยึดกรุงเวียนนาในออสเตรีย การปิดล้อมเมืองครั้งนี้ถือเป็นสัญญาณบ่งบอกถึงอำนาจของจักรวรรดิออตโตมันซึ่งกำลังขยายถึงจุดสูงสุด ซึ่งมีอาณาเขตขยายมาจนถึงบริเวณยุโรปกลาง หลังจากนั้นความเป็นปฏิปักษ์ต่อกันก็ยืดเยื้อยาวนานออกไปกว่า 150 ปี และในที่สุดจึงกลายเป็นยุทธการเวียนนาใน ค.ศ. 1683 ซึ่งเป็นการเริ่มมหาสงครามตุรกี (Great Turkish War) โดยมหาอำนาจยุโรปในการพยายามกำจัดออตโตมันออกจากยุโรปกลาง การล้อมครั้งนี้จบลงด้วยความล้มเหลวของฝ่ายออตโตมันในการพยายามยึดที่มั่นสำคัญของจักรวรรดิโรมันอันศักดิ์สิทธิ์ในขณะนั้น และเป็นจุดเปลี่ยนทิศทางของชัยชนะในยุโรปตะวันออกและยุโรปกลางของจักรวรรดิออตโตมันที่ได้รับชัยชนะมาตลอดก่อนหน้านั้น ซึ่งรวมถึงการได้ฮังการีตะวันออกเฉียงใต้ มาเป็นอาณาจักรในบริวารในยุทธการโมเฮ็คส์ (Battle of Mohács)
เหตุการณ์ครั้งนี้มักกล่าวกันว่าเป็นจุดที่เริ่มนำความตกต่ำมาสู่จักรวรรดิออตโตมันที่ครั้งหนึ่งเคยเป็นมหาอำนาจทางการทหารทั้งในยุโรปและเอเชีย และเป็นการพ่ายแพ้ทำความอัปยศให้แก่ออตโตมันในการมาพ่ายแพ้ต่อกองกำลังที่เล็กกว่าและมีประสิทธิภาพด้อยกว่า
นักประวัติศาสตร์บางท่านสันนิษฐานว่าจุดประสงค์หลักของสุลต่านสุลัยมานในการล้อมกรุงเวียนนาในปี ค.ศ. 1529 เป็นการแสดงอำนาจเหนือฮังการี เพราะด้านตะวันตกของฮังการีที่เรียกว่ารอยัลฮังการีที่ยังดำรงความเป็นอิสระจากออตโตมันอยู่ นอกจากนั้นการตัดสินใจเข้าโจมตีเวียนนาหลังจากการยุติการรณรงค์ในยุโรปของออตโตมันไปเป็นเวลานานทำให้คาดกันว่าเป็นการโจมตีแบบฉวยโอกาสหลังจากที่ได้รับชัยชนะอย่างเด็ดขาดในฮังการี ส่วนนักวิชาการผู้อื่นก็ตั้งทฤษฎีว่าการปราบปรามฮังการีเป็นเพียงบทนำของการเริ่มการเข้ามารุกรานยุโรปตามที่ได้วางแผนไว้ก่อนหน้านั้นแล้ว

**อ้างอิง**

**ดูเพิ่ม**
 การล้อมกรุงเวียนนา- จักรวรรดิออตโตมัน- สุลต่านสุลัยมานแห่งจักรวรรดิออตโตมัน
หมวดหมู่:การล้อม
หมวดหมู่:อาร์ชดัชชีออสเตรีย
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับตุรกี
หมวดหมู่:ประวัติศาสตร์ออสเตรีย
หมวดหมู่:สงครามในคริสต์ทศวรรษ 1520
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:สงครามในคริสต์ทศวรรษ 1520

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 16
หมวดหมู่:คริสต์ทศวรรษ 1520